CELEX: 42006X1124(02)
Language: hr
Date: 2006-11-24 00:00:00
Title: Pravilnik br. 59 Gospodarske komisije Ujedinjenih naroda za Europu (UN/ECE) – Jedinstvene odredbe o homologaciji zamjenskih sustava za smanjenje buke

11/Sv. 076
            
            
               HR
            
            
               Službeni list Europske unije
            
            
               3
            
         42006X1124(02)
   
               L 326/43
            
            
               SLUŽBENI LIST EUROPSKE UNIJE
            
            
               24.11.2006.
            
         Pravilnik br. 59 Gospodarske komisije Ujedinjenih naroda za Europu (UN/ECE) – Jedinstvene odredbe o homologaciji zamjenskih sustava za smanjenje buke
   1.   PODRUČJE PRIMJENE
   Ovaj Pravilnik sadrži odredbe o homologaciji sustava za smanjenje buke ili njihovih sastavnih dijelova koje treba ugraditi u jedan ili više određenih tipova motornih vozila u kategorijama M1 i N1
       (1) kao zamjenske dijelove.
   2.   DEFINICIJE
   Za potrebe ovog Pravilnika,
   2.1.   „Sustav za smanjenje buke” znači kompletan sklop sastavnih dijelova potrebnih za ograničenje buke koju proizvodi motor vozila i njegove ispušne cijevi.
   2.2.   „Sastavni dio sustava za smanjenje buke” znači jedan od odvojenih sastavnih dijelova koji zajedno tvore ispušni sustav (npr. ispravni prigušivač zvuka, ekspanzijska komora, rezonator).
   „Različiti tipovi sustava za smanjenje buke” znači sustavi za smanjenje buke koji se znatno razlikuju u sljedećem:
   2.3.1.   njihovi sastavni dijelovi nose različite trgovačke nazive ili tvorničke oznake;
   2.3.2.   svojstva materijala od kojih se sastoji sastavni dio različita su ili se sastavni dijelovi razlikuju oblikom ili veličinom, preinaka po premazu (premaz cinkom, aluminijski premaz itd.) ne smatra se izmjenom tipa;
   2.3.3.   da su načela rada najmanje jednog sastavnog dijela različita;
   2.3.4.   da su njihovi sastavni dijelovi različito kombinirani.
   2.4.   „Zamjenski sustav za smanjenje buke ili sastavnog dijela tog sustava” znači bilo koji dio ispušnog sustava određenog u gore navedenom stavku 2.1. koji je namijenjen upotrebi na vozilu, a nije dio tipa ugrađenog u ovo vozilo kad je bilo dostavljeno za homologaciju tipa na temelju ovog Pravilnika.
   2.5.   „Homologacija zamjenskog sustava za smanjenje buke ili sastavnog dijela tog sustava” znači homologacija cijelog ili dijela sustava za smanjenje buke koji se može prilagoditi na jedan ili nekoliko specifičnih tipova motornih vozila, s obzirom na ograničenje njihove razine buke.
   „Tip vozila” znači kategorija motornih vozila koja se znatno ne razlikuju u sljedećem:
   2.6.1.   linije i sastavni materijali karoserije (posebno prostor za ugradnju motora i njegova zvučna izolacija);
   2.6.2.   duljina i širina vozila;
   2.6.3.   tip motora (vanjski izvor paljenja, kompresijsko paljenje, dvotaktni ili četverotaktni motor, klipni ili rotacijski), broj i obujam cilindara, broj rasplinjača, raspored ventila, najveća snaga i odgovarajuća brzina vrtnje motora (okr/min) itd.;
   2.6.4.   broj i omjer brzina, cjelokupni omjer prijenosa;
   2.6.5.   broj, tip i raspored ispušnih sustava; i
   2.6.6.   broj, tip i raspored usisnih sustava.
   3.   ZAHTJEV ZA HOMOLOGACIJU
   3.1.   Zahtjev za homologaciju zamjenskog sustava za smanjenje buke ili sastavnog dijela tog sustava dostavlja proizvođač ili njegov propisno ovlašteni zastupnik.
   Zahtjevu se prilažu dolje navedeni dokumenti u tri primjerka i sljedeće pojedinosti:
   3.2.1.   opis tipa(-ova) vozila na koja se montira sustav ili sastavni dijelovi, s obzirom na stavke u gore navedenom stavku 2.6. Određuju se brojevi i/ili simboli kojima se identificira tip motora i tip vozila, kao i homologacijski broj tipa vozila, prema potrebi;
   3.2.2.   opis sastavljenog sustava za smanjenje buke kojim se navodi relativna pozicija svakog sastavnog dijela, kao i upute za montažu;
   3.2.3.   detaljni crteži svakog sastavnog dijela da se omogući njegovo lakše namještanje i identifikacija te specifikacija korištenog materijala.
   Na zahtjev tehničke službe koja obavlja homologacijska ispitivanja, proizvođač sustava za smanjenje buke dostavlja:
   3.3.1.   dva uzorka sustava ili sastavnih dijelova dostavljenih za homologaciju;
   3.3.2.   uzorak izvornog sustava za smanjenje buke kojim je vozilo bilo opremljeno kad je dostavljeno za homologaciju;
   primjerak vozila tipa na koji sustav treba namjestiti; pri mjerenju emisije buke prema metodama opisanim u stavcima 3.1. i 3.2. Priloga 3. Pravilniku br. 51, ovo vozilo mora ispunjavati sljedeće uvjete:
   3.3.3.1.   razina buke kad je vozilo u kretanju ne smije prelaziti granicu primjenjivu na kategoriju navedenog vozila u vrijeme kad je tipu kojem vozilo pripada dodijeljena homologacija; nadalje, ne smije za više od 3 dB(A) prelaziti razinu buke navedenu u homologaciji tipa kojem vozilo pripada;
   3.3.3.2.   razina buke kad vozilo miruje ne smije za više od 3 dB(A) prelaziti referentnu vrijednost navedenu u homologaciji za tip kojem vozilo pripada;
   3.3.4.   odvojeni motor s barem istim obujmom cilindra i snagom poput one gore navedenog vozila.
   4.   OZNAKE
   Svaki sastavni dio zamjenskog sustava za smanjenje buke, osim cijevi i montažne opreme, ima:
   4.1.1.   trgovački naziv ili tvorničku oznaku proizvođača sustava ili njegovih sastavnih dijelova;
   4.1.2.   trgovački opis koji osigurava proizvođač.
   4.2.   Te su oznake jasno čitljive i neizbrisive.
   5.   HOMOLOGACIJA
   5.1.   Ako tip zamjenskog sustava za smanjenje buke, koji je dostavljen za homologaciju na temelju ovog Pravilnika, ispunjava uvjete dolje navedenog stavka 6., dodjeljuje se homologacija za taj tip.
   5.2.   Homologacijski broj dodjeljuje se svakom homologiranom tipu. Njegove prve dvije znamenke (sada 00 za Pravilnik u njegovom izvornom obliku) ukazuju na niz izmjena koje uključuju najnovije glavne tehničke izmjene napravljene u Pravilniku u vrijeme izdavanja homologacije. Ista ugovorna stranka ne smije dodijeliti isti broj drugom tipu zamjenskog sustava za smanjenje buke ili sastavnom dijelu napravljenom za isti tip(-ove) vozila.
   5.3.   Obavijest o dodjeli ili odbijanju homologacije zamjenskog sustava za smanjenje buke ili sastavnog dijela tog sustava, u skladu s ovim Pravilnikom, dostavlja se strankama Sporazuma koje primjenjuju ovaj Pravilnik putem obrasca u skladu s primjerkom u Prilogu 1. Pravilniku i s crtežima sustava za smanjenje buke ili sastavnih dijelova koje je dostavio podnositelj zahtjeva za dodjelu homologacije, u formatu koji ne prelazi A4 (210 x 297 mm) ili presavijenom na taj format i u prikladnom mjerilu.
   Na svaki sastavni dio sustava za smanjenje buke, koji je u skladu s tipom homologiranim na temelju ovog Pravilnika, pričvršćuje se međunarodna homologacijska oznaka koja se sastoji od:
   5.4.1.   kruga koji okružuje slovo „E”, iza kojeg slijedi razlikovni broj države koja je odobrila homologaciju  (2);
   5.4.2.   broja ovog Pravilnika iza kojeg slijedi slovo „R”, povlaka i homologacijski broj desno u krugu propisanom u stavku 5.4.1.;
   5.4.3.   homologacijski broj se navodi u homologacijskom obrascu, kao i metoda koja se koristi u homologacijskim ispitivanjima.
   5.5.   Kad se sustav za smanjenje buke montira na vozilo, homologacijska oznaka je jasno čitljiva i neizbrisiva.
   5.6.   Sastavni dio može biti obilježen s više homologacijskih brojeva ako je bio homologiran kao dio više zamjenskih sustava za smanjenje buke; u tom slučaju krug ne treba ponavljati. U Prilogu 2. ovom Pravilniku navodi se primjer postavljanja homologacijske oznake.
   6.   SPECIFIKACIJE
   6.1.   Opće specifikacije
   6.1.1.   Zamjenski ispušni sustav ili njegovi sastavni dijelovi moraju biti konstruirani, izrađeni i prikladni za ugradnju tako da se osigura da vozilo ispunjava odredbe ovog Pravilnika pri uobičajenoj upotrebi, unatoč vibracijama kojima može biti izloženo.
   6.1.2.   Zamjenski sustav za smanjenje buke ili njegovi sastavni dijelovi moraju biti konstruirani, izrađeni i prikladni za ugradnju tako da se postigne dovoljna otpornost na koroziju kojoj su izloženi, uzimajući u obzir uvjete upotrebe vozila.
   6.2.   Specifikacije u vezi s razinama buke
   Akustična učinkovitost zamjenskog sustava za smanjenje buke ili njegovih sastavnih dijelova provjerava se pomoću metoda opisanih u stavcima 3.1. i 3.2. Priloga 3. Pravilniku br. 51. Kad se zamjenski sustav za smanjenje buke ili njegovi sastavni dijelovi ugrađuju na vozilo opisano u gornjem stavku 3.3.3., razine buke, koje se postižu upotrebom dviju metoda (vozilo u mirovanju i u pogonu), ispunjavaju jedan od sljedećih uvjeta:
   6.2.1.1.   ne prelaze vrijednosti postignute za navedeni tip vozila kad je bio dostavljen za homologaciju;
   6.2.1.2.   ne prelaze vrijednosti buke, izmjerene na vozilu iz stavka 6.2.1. kad je opremljeno ispušnim sustavom za smanjenje buke koji odgovara tipu ugrađenom u vozilo kad je bilo dostavljeno za homologaciju.
   6.3.   Mjerenje učinkovitosti vozila
   6.3.1.   Zamjenski ispušni sustav ili njegovi sastavni dijelovi moraju biti takvi da osiguravaju da se učinkovitost vozila može usporediti s učinkovitošću koja je postignuta s izvornim ispušnim sustavom ili njegovim sastavnim dijelovima.
   6.3.2.   Zamjenski sustav za smanjenje buke ili, ovisno o izboru proizvođača, sastavni dio tog sustava, uspoređuje se s izvornim sustavom za smanjenje buke ili sastavnim dijelovima, koji su također u novom stanju uzastopno ugrađeni na vozilo navedeno u gornjem stavku 3.3.3.
   6.3.3.   Provjera se provodi mjerenjem protutlaka u skladu s donjim stavkom 6.3.4. Vrijednost izmjerena sa zamjenskim sustavom za smanjenje buke ne prelazi vrijednost izmjerenu s izvornim standardnim sustavom za smanjenje buke za više od 25 % na temelju uvjeta spomenutih dolje.
   6.3.4.   Metoda ispitivanja
   6.3.4.1.   Metoda ispitivanja na motoru
   Mjerenja se izvode na motoru iz stavka 3.3.4. spojenom s dinamometrom. S potpuno otvorenim upusnim priklopcem, uređaj za ispitivanje treba namjestiti tako da se postigne brzina(-e) motora koja odgovara najvećoj nazivnoj snazi motora. Daljina od ispušnog kolektora na kojoj se postavlja tlačna cijev, koja se koristi za mjerenje protutlaka, označena je u Prilogu 4. ovom Pravilniku.
   6.3.4.2.   Metoda ispitivanja na vozilu
   Mjerenja se obavljaju na vozilu iz gore navedenog stavka 3.3.3.
   Ispitivanje se obavlja:
   
                
            
            
               na cesti,
            
         
                
            
            
               ili na dinamometru s valjkom.
            
         S potpuno otvorenim upusnim priklopcem, motor mora biti opterećen tako da se postigne brzina motora koja odgovara najvećoj nazivnoj snazi motora (brzina motora S).
   Daljina od ispušnog kolektora na kojoj se postavlja tlačna cijev, koja se koristi za mjerenje protutlaka, označena je u Prilogu 4. ovom Pravilniku.
   6.4.   Dodatne specifikacije u vezi sa sustavima za smanjenje buke ili sastavnim dijelovima ispunjenim vlaknastim materijalima
   Apsorbirajući vlaknasti materijali mogu se koristiti u sustavima za smanjenje buke ili sastavnim dijelovima samo ako su prikladno oblikovani i proizvedeni tako da je učinkovitost sustava u prometnim uvjetima dovoljna pri ispunjavanju postojećih pravilnika. Sustav za smanjenje buke smatra se učinkovitim u prometnim uvjetima ako ispušni plin nije u dodiru s vlaknastim materijalima ili ako su, nakon što je sustav za smanjenje buke ispražnjen od svojih apsorbirajućih materijala i ispitivan na vozilu u skladu s postupcima opisanim u Pravilniku br. 51, Prilogu 3. stavcima 3.1. i 3.2., razine akustičnog tlaka u skladu s odredbama utvrđenim u gore navedenom stavku 6.2.
   Ako taj uvjet nije ispunjen, cjelokupni sustav za smanjenje buke dostavlja se pod konvencionalnim uvjetima, korištenjem jednog od tri instaliranja i postupaka opisanih dolje. Kad se primijeni postupak opisan u stavku 6.2.1.2., podnositelj zahtjeva za dodjelu homologacije može zatražiti pražnjenje ili kondicioniranje izvornog sustava za smanjenje buke.
   6.4.1.   Kontinuirano djelovanje na cesti u iznosu od 10 000 km
   6.4.1.1.   Gotovo pola djelovanja sastoji se od gradske vožnje, a druga polovica od vožnji na velikim daljinama pri velikoj brzini: kontinuirano djelovanje na cesti može se zamijeniti odgovarajućim programom na probnoj stazi.
   6.4.1.2.   Dvije motorne brzine moraju se izmjenjivati nekoliko puta.
   6.4.1.3.   Potpuni program ispitivanja mora uključivati najmanje 10 pauza u trajanju od barem tri sata da bi se stvorili učinci hlađenja i bilo kakve kondenzacije koji se mogu pojaviti.
   6.4.2.   Kondicioniranje na uređaju za ispitivanje
   6.4.2.1.   Upotrebom standardnih dijelova i pridržavanjem uputa proizvođača vozila, prigušivač zvuka mora biti namješten na motor koji je spojen s dinamometrom.
   6.4.2.2.   Ispitivanje se mora obaviti u šest šestosatnih razdoblja s pauzom od najmanje 12 sati između svakog razdoblja da bi se stvorili učinci hlađenja i bilo kakve kondenzacije koji se mogu pojaviti.
   6.4.2.3.   Za vrijeme svakog šestosatnog razdoblja, motor je u pogonu, naizmjence pod sljedećim uvjetima:
   
               (1)
            
            
               niz od pet minuta u praznom hodu;
            
         
               (2)
            
            
               niz od jednog sata pod opterećenjem ¼ i ¾ najveće nazivne brzine (S);
            
         
               (3)
            
            
               niz od jednog sata pod opterećenjem ½ i ¾ najveće nazivne brzine (S);
            
         
               (4)
            
            
               niz od 10 minuta pod punim opterećenjem i ¾ najveće nazivne brzine (S);
            
         
               (5)
            
            
               niz od 15 minuta pod opterećenjem ½ pri najvećoj nazivnoj brzini (S);
            
         
               (6)
            
            
               niz od 30 minuta pod opterećenjem ¼ pri najvećoj nazivnoj brzini (S).
            
         Cjelokupno trajanje ovih šest nizova: tri sata.
   Svako razdoblje mora obuhvaćati dvije skupine od šest gore navedenih nizova.
   6.4.2.4.   Za vrijeme ispitivanja, prigušivač zvuka se ne smije hladiti umjetnim propuhom koji simulira uobičajen protok zraka oko vozila. Unatoč tome, na zahtjev proizvođača prigušivač zvuka se može ohladiti kako se ne bi prešla temperatura zabilježena u njegovoj ulaznoj cijevi kad se vozilo kreće pri najvećoj brzini.
   6.4.3.   Kondicioniranje s pulsiranjem
   Ispušni sustav ili sastavni dijelovi tog sustava je (su) ugrađeni u vozilo iz stavka 3.3.3. ili u motor iz stavka 3.3.4. Na prethodnoj stranici, vozilo mora biti postavljeno na dinamometar s valjkom, a u drugom slučaju motor mora biti postavljen na dinamometar. Uređaj za ispitivanje, opisan dolje, namješten je na otvoru sustava za smanjenje buke.
   6.4.3.1.   Uređaj za ispitivanje
   Uređaj za ispitivanje, čiji je detaljni dijagram prikazan u Prilogu 3. ovom Pravilniku, mora se ugraditi na otvor ispušnog sustava. Prihvatljiv je svaki drugi uređaj kojim se postižu jednakovrijedni rezultati.
   6.4.3.2.   Postupak ispitivanja
   6.4.3.2.1.   Uređaj za ispitivanje namješta se tako da se tok ispušnog plina naizmjence prekida i ponovo uspostavlja ventilom brzog djelovanja u 2 500 ciklusa.
   6.4.3.2.2.   Ventil je otvoren kad tlak ispušnog plina, izmjeren na najmanje 100 mm od ulaznog oboda, dostigne vrijednost između 0,35 i 0,40 bara. Ventil je zatvoren kad se ovaj tlak ne razlikuje za više od 10 % od stabilne vrijednosti, izmjerene kad je ventil otvoren.
   6.4.3.2.3.   Prekidač odgode vremena namješta se na trajanje ispuštanja plina koje proizlazi iz odredbi utvrđenih u gornjem stavku 6.4.2.2.
   6.4.3.2.4.   Brzina motora je 75 % brzine S na kojoj, prema proizvođaču, motor razvija najveću snagu.
   6.4.3.2.5.   Snaga koju pokazuje dinamometar je 50 % od snage kod punog gasa izmjerene na 75 % brzine motora (S).
   6.4.3.2.6.   Svi drenažni otvori su zatvoreni za vrijeme trajanja ispitivanja.
   6.4.3.2.7.   Cijelo se ispitivanje mora završiti unutar 48 sati. Ako je potrebno, nakon svakog sata održat će se razdoblje hlađenja.
   6.4.3.2.8.   Nakon kondicioniranja, provjerava se razina buke na temelju stavka 6.2.
   7.   PROŠIRENJE HOMOLOGACIJE
   Proizvođač sustava za smanjenje buke ili njegov propisno ovlašteni zastupnik mogu zatražiti od nadležnog tijela koje je dodijelilo homologaciju sustava za smanjenje buke za jedan ili više tipova vozila proširenje homologacije za ostale tipove vozila. Postupak je opisan u gore navedenom stavku 3.
   Obavijest o proširenju homologacije (ili odbijanju proširenja) upućuje se strankama Sporazuma koje primjenjuju ovaj Pravilnik u skladu s postupkom određenim u stavku 5.3.
   8.   PREINAKA TIPA SUSTAVA ZA SMANJENJE BUKE
   Svaka preinaka tipa zamjenskog sustava za smanjenje buke prijavljuje se nadležnom tijelu koje je dodijelio homologaciju tipa sustava za smanjenje buke. Ono tada može:
   8.1.1.   smatrati da nije vjerojatno da izmjene imaju značajno štetan učinak; ili
   8.1.2.   zahtijevati daljnje izvješće o ispitivanju od tehničke službe odgovorne za provođenje ispitivanja.
   8.2.   Potvrda ili odbijanje homologacije kojima se navode preinake upućuju se postupkom u gore navedenom stavku 5.3. strankama Sporazuma koje primjenjuju ovaj Pravilnik.
   9.   SUKLADNOST PROIZVODNJE
   9.1.   Svaki zamjenski sustav za smanjenje buke ili njegov sastavni dio koji imaju homologacijsku oznaku propisanu na temelju ovog Pravilnika, usklađen je s homologiranim tipom sustava za smanjenje buke te ispunjava uvjete gore navedenog stavka 6.
   9.2.   Kako bi se provjerila usklađenost kako je propisano u stavku 9.1., obavlja se odgovarajući nadzor proizvodnje.
   Vlasnik homologacije treba posebno:
   9.3.1.   osigurati postojanje postupaka za učinkovitu kontrolu kvalitete proizvoda;
   9.3.2.   imati pristup kontrolnoj opremi potrebnoj za provjeru usklađenosti svakog homologiranog tipa;
   9.3.3.   osigurati da rezultati ispitivanja budu zapisani te da priloženi dokumenti ostanu dostupni u razdoblju koje treba odrediti u skladu s upravnom službom;
   9.3.4.   analizirati rezultate svakog tipa proizvoda kako bi se provjerila i osigurala stabilnost svojstava proizvoda, dopuštajući odstupanje za industrijske proizvode;
   9.3.5.   osigurati da se za svaki tip proizvoda provedu barem ispitivanja propisana u Prilogu 5. točki 2.;
   9.3.6.   osigurati da nakon prikupljanja uzoraka ili dijelova ispitivanja u kojima se pruža dokaz o neusklađenosti s navedenim tipom ispitivanja dođe do drugog prikupljanju uzoraka i drugog ispitivanja. Poduzimaju se sve potrebne mjere kako bi se ponovo uspostavila sukladnost navedene proizvodnje.
   Nadležno tijelo koje je dodijelilo homologaciju tipa može bilo kada provjeriti metodu kontrole sukladnosti primjenjivu na svaku proizvodnu jedinicu.
   9.4.1.   Pri svakom ispitivanju, nadzorniku se pruža na uvid proizvodna i ispitna dokumentacija.
   9.4.2.   Nadzornik može nasumce odabrati uzorke koji će se ispitati u laboratoriju proizvođača. Najmanji broj uzoraka može se odrediti prema rezultatima verifikacije koju je proveo proizvođač.
   9.4.3.   Kad se razina kvalitete pokaže nezadovoljavajućom ili kad se čini potrebnim verificirati valjanost ispitivanja obavljenih primjenom gornjeg stavka 9.4.2., nadzornik odabire uzorke koji će se poslati tehničkoj službi koja je obavila homologacijska ispitivanja.
   9.4.4.   Nadležno tijelo može obaviti bilo koje ispitivanje propisano ovim Pravilnikom.
   9.4.5.   Učestalost nadzora koje obavlja nadležno tijelo potrebno je provesti jednom u dvije godine. Ako se tijekom ovih nadzora zabilježe nezadovoljavajući rezultati, nadležno tijelo osigurava da se poduzmu sve potrebne mjere kako bi se sukladnost proizvodnje u što kraćem roku ponovno uspostavila.
   10.   KAZNE ZA NESUKLADNOST PROIZVODNJE
   10.1.   Homologacija koja je odobrena s obzirom na tip sustava za smanjenje buke u skladu s ovim Pravilnikom može se povući ako uvjeti utvrđeni u stavku 9. nisu ispunjeni ili ako sustav za smanjenje buke ili sastavni dijelovi nisu prošli ispitivanja predviđena stavkom 9.2.
   10.2.   Ako ugovorna stranka Sporazuma koja primjenjuje ovaj Pravilnik povuče homologaciju koju je prethodno odobrila, o tome odmah obavješćuje ostale ugovorne stranke u Sporazumu, koje primjenjuju ovaj Pravilnik, pomoću primjerka certifikata o homologaciji na kraju kojega je s potpisom i datumom, velikim slovima, napisano „HOMOLOGACIJA POVUČENA”.
   11.   PROIZVODNJA KONAČNO OBUSTAVLJENA
   Ako vlasnik homologacije potpuno prestane proizvoditi tip zamjenskog sustava za smanjenje buke ili njegovih sastavnih dijelova u skladu s ovim Pravilnikom, o tome obavješćuje tijelo koje je dodijelilo homologaciju. Nakon što primi odgovarajuće priopćenje, to tijelo o predmetu obavješćuje ostale stranke Sporazuma koje primjenjuju ovaj Pravilnik pomoću primjerka certifikata o homologaciji na kraju kojega je, s potpisom i datumom, velikim slovima, napisano „PROIZVODNJA OBUSTAVLJENA”.
   12.   NAZIVI I ADRESE TEHNIČKIH SLUŽBI ODGOVORNIH ZA PROVOĐENJE HOMOLOGACIJSKIH ISPITIVANJA I NADLEŽNIH TIJELA
   Stranke Sporazuma koje primjenjuju ovaj Pravilnik dostavljaju Tajništvu Ujedinjenih naroda nazive i adrese tehničkih službi odgovornih za provođenje homologacijskih ispitivanja kao i nadležnih tijela koja dodjeljuju homologacije te kojima treba dostaviti obrasce izdane u drugim državama kojima se potvrđuje dodjela ili odbijanje ili povlačenje homologacije.
   
      (1)  Kategorija M: Vozila na motorni pogon koja imaju najmanje četiri kotača ili tri kotača kad najveća težina prelazi 1 metričku tonu, a koriste se za prijevoz putnika. (Zglobna vozila koja imaju dvije neodvojive, ali zglobne jedinice, smatraju se jednim vozilom.)
   Kategorija M1: Vozila koja se koriste za prijevoz putnika te imaju samo osam sjedala, uz vozačevo sjedalo.
   Kategorija N: Vozila na motorni pogon koja imaju najmanje četiri kotača ili tri kotača kad najveća težina prelazi 1 metričku tonu, a koriste se za prijevoz roba.
   Kategorija N1: Vozila koja se koriste za prijevoz roba, a njihova najveća težina ne prelazi 3,5 metričkih tona.
   U skladu s „Klasifikacijom vozila” u Pravilniku br. 13 (E/ECE/324 – E/ECE/TRANS/505/Rev.1/Dopuna 12/Rev.2, stavak 5.2.).
   
      (2)  1 za Saveznu Republiku Njemačku, 2 za Francusku, 3 za Italiju, 4 za Nizozemsku, 5 za Švedsku, 6 za Belgiju, 7 za Mađarsku, 8 za Čehoslovačku, 9 za Španjolsku, 10 za Jugoslaviju, 11 za Ujedinjenu Kraljevinu, 12 za Austriju, 13 za Luksemburg, 14 za Švicarsku, 15 za Demokratsku Republiku Njemačku, 16 za Norvešku, 17 za Finsku, 18 za Dansku, 19 za Rumunjsku, 20 za Poljsku i 21 za Portugal. Naredni brojevi dodjeljuju se ostalim državama kronološkim redom kojim ratificiraju ili pristupaju Sporazumu u vezi s donošenjem jedinstvenih uvjeta homologacije i recipročnog priznavanja homologacije za opremu i dijelove motornih vozila, a tako dodijeljene brojeve glavni tajnik Ujedinjenih naroda dostavlja ugovornim strankama Sporazuma.
   PRILOG 1.
   (Najveći format: A 4 (210 x 297 mm))
   
               
                  
            
            
               Izdalo: Naziv nadležnog tijela:
            
         Izjava o homologaciji (ili proširenju ili odbijanju ili povlačenju homologacije ili o konačno obustavljenoj proizvodnji) zamjenskog sustava za smanjenje buke ili sastavnih dijelova tog sustava u skladu s Pravilnikom br. 59.
   Homologacija br.: …
   
               1.
            
            
               Trgovački naziv ili tvornička oznaka sustava za smanjenje buke: …
            
         
               2.
            
            
               Tip sustava za smanjenje buke: …
            
         
               3.
            
            
               Ime i adresa proizvođača: …
            
         
               4.
            
            
               Prema potrebi, ime i adresa zastupnika proizvođača: …
            
         
               5.
            
            
               Kratki opis sustava za smanjenje buke (sa/bez  (1) viskoznog materijala itd.): …
            
         
               6.
            
            
               Zaštitni naziv ili tvornička oznaka tipa vozila kojemu je namijenjen sustav za smanjenje buke: …
            
         
               7.
            
            
               Tip vozila počevši od serijskog broja: …
            
         
               8.
            
            
               Vrsta motora: prisilno paljenje, kompresijsko paljenje: …
            
         
               9.
            
            
               Ciklusi: dvotaktni ili četverotaktni: …
            
         
               10.
            
            
               Obujam cilindra: …
            
         
               11.
            
            
               Snaga motora (kW ECE): …
            
         
               12.
            
            
               Broj brzina: …
            
         
               13.
            
            
               Korištene brzine: …
            
         
               14.
            
            
               Stupanj (stupnjevi) prijenosa pogona: …
            
         
               15.
            
            
               Najveća snaga: …
            
         
               16.
            
            
               Uvjeti opterećenja vozila tijekom ispitivanja: …
            
         
               17.
            
            
               Razine zvuka: …
               Vozilo u pokretu: … dbA pri stabilnoj brzini prije ubrzanja od … km/h
               Vozilo u mirovanju: … dbA s motorom u pogonu na … okr/min.
            
         
               18.
            
            
               Vrijednost protutlaka: …
            
         
               19.
            
            
               
                           Sustav za smanjenje buke dostavljen
                        
                        
                           :
                        
                        
                           Za homologaciju dana: …
                           Za proširenje homologacije dana: …
                        
                     
         
               20.
            
            
               Tehnička služba odgovorna za provođenje homologacijskih ispitivanja: …
            
         
               21.
            
            
               Datum izvješća koje je izdala ta služba: …
            
         
               22.
            
            
               Broj izvješća koje je izdala ta služba: …
            
         
               23.
            
            
               Homologacija dodijeljena/odbijena  (2): …
            
         
               24.
            
            
               Položaj homologacijske oznake na vozilu: …
            
         
               25.
            
            
               Mjesto: …
            
         
               26.
            
            
               Datum: …
            
         
               27.
            
            
               Potpis: …
            
         
               28.
            
            
               Ovom su dokumentu priloženi sljedeći dokumenti s gore prikazanim homologacijskim brojem:
               … crteži, dijagrami i nacrti sustava za smanjenje buke
               … fotografije sustava za smanjenje buke
               … popis sastavnih dijelova sustava za smanjenje buke s odgovarajućim oznakama
            
         
      (1)  Prekrižiti nepotrebno.
   
      (2)  Prekrižiti nepotrebno.
   PRILOG 2.
   POSTAVLJANJE HOMOLOGACIJSKE OZNAKE
   (vidjeti stavak 5.4. ovog Pravilnika)
   
      
   Gornja homologacijska oznaka postavljena na sastavni dio sustava za smanjenje buke pokazuje da je navedeni tip zamjenskog sustava za smanjenje buke bio homologiran u Nizozemskoj (E4) na temelju Pravilnika br. 59 pod homologacijskim brojem 002439. Prve dvije znamenke homologacijskog broja označavaju da je homologacija dodijeljena u skladu sa zahtjevima Pravilnika br. 59 u njegovom izvornom obliku.
   PRILOG 3.
   UREĐAJ ZA ISPITIVANJE
   
      
   PRILOG 4.
   MJERNE TOČKE – PROTUTLAK
   Primjeri mogućih mjernih točaka za ispitivanja gubitka tlaka. Točna mjerna točka određuje se u izvješću o ispitivanju. Nalazi se u području gdje je tok plina redovan.
   Slika 1.
   
      
   Slika 2.  (1)
   
   
      
   Slika 3.
   
      
   
      (1)  Ako nije moguće, vidjeti sliku 3.
   PRILOG 5.
   PROVJERE SUKLADNOSTI PROIZVODNJE
   1.   OPĆENITO
   Ovi su zahtjevi u skladu s ispitivanjima koja treba provesti da se provjeri sukladnost proizvodnje, u skladu sa stavcima 9.3.5. i 9.4.3. ovog Pravilnika.
   2.   POSTUPCI ISPITIVANJA
   Metode ispitivanja, mjernih instrumenata i tumačenja rezultata opisane su u gore navedenom stavku 6. Ispušni sustav ili sastavni dijelovi iz ispitivanja podvrgavaju se ispitivanju kako je opisano u gore navedenim stavcima 6.2., 6.3. i 6.4.
   3.   PRIKUPLJANJE UZORAKA
   Potrebno je odabrati ispušni sustav ili sastavne dijelove. Ako se nakon ispitivanja iz stavka 4.1. utvrdi da uzorak nije u skladu sa zahtjevima ovog Pravilnika, moraju se ispitati još dva uzorka.
   4.   OCJENA REZULTATA
   4.1.   Ako razine zvuka ispušnog sustava ili sastavnih dijelova, koji su ispitani u skladu sa stavcima 1. i 2. te izmjereni u skladu sa stavkom 6.2., ne prelaze za više od 1 dB(A) razinu izmjerenu za vrijeme homologacijskih ispitivanja ovog tipa ispušnog sustava ili sastavnih dijelova, smatra se da ispušni sustav ili tip sastavnog dijela ispunjavaju zahtjeve ovog Pravilnika.
   4.2.   Ako ispušni sustav ili sastavni dio, ispitani u skladu sa stavkom 4.1., ne ispunjavaju zahtjeve utvrđene tim stavkom, moraju se ispitati još dva ispušna sustava ili sastavna dijela istog tipa, u skladu s gore navedenim stavkom 1. i 2.
   4.3.   Ako razina zvuka drugog i/ili trećeg uzorka iz stavka 4.2. prelazi za više od 1 dB(A) razinu izmjerenu za vrijeme homologacijskih ispitivanja ovog tipa ispušnog sustava ili sastavnog dijela, smatra se da ispušni sustav ili tip sastavnog dijela ne ispunjavaju zahtjeve ovog Pravilnika i proizvođač mora poduzeti potrebne mjere za ponovno uspostavljanje usklađenosti.